rejauldu/bengali-wikipedia huggingface dataset:
দীপ গগৈ (; জন্ম ১৭ ডিসেম্বর ১৯৫১) আসামের একজন ভারতীয় রাজনীতিবিদ যিনি ২০০২ থেকে ২০১৪ সাল পর্যন্ত কালিয়াবড় লোকসভা কেন্দ্র থেকে সংসদ সদস্য, লোকসভার সদস্য ছিলেন। তিনি ২০০১ থেকে ২০০১ সাল পর্যন্ত কালিয়াবড় নির্বাচনী এলাকা থেকে আসাম বিধানসভার সদস্য ছিলেন এবং ভারতীয় জাতীয় কংগ্রেসের সদস্য। তিনি আসামের প্রাক্তন মুখ্যমন্ত্রী তরুণ গগৈয়ের ভাই।   পটভূমি  দীপ গগৈ তরুণ গগৈয়ের একজন ভাই যিনি আসামের প্রাক্তন মুখ্যমন্ত্রী ছিলেন। দীপ গগৈ ডিব্রুগড় বিশ্ববিদ্যালয়ে শিক্ষিত হন এবং স্নাতক হন বিএসসিডিগ্রী। মিতালি গগৈকে বিয়ে করেছেন তিনি।   রাজনৈতিক পেশা  গগৈ এক মেয়াদে বিধানসভার সদস্য (এমএলএ) হিসেবে দায়িত্ব পালন করেছেন। তিনি ২০০১ সালে তিতাবর নির্বাচনী এলাকা থেকে আসাম রাজ্য বিধানসভায় নির্বাচিত হয়েছিলেন কিন্তু কয়েক মাস পরে তার ভাই তরুণ গগৈয়ের জন্য আসনটি খালি করেন। গগৈ এর পর থেকে তিনবার লোকসভার সাংসদ (এমপি) হিসেবে দায়িত্ব পালন করেছেন। তিনি ২০০২ সালের উপ-নির্বাচনে কালিয়াবর থেকে নির্বাচিত হয়েছিলেন (তার ভাই কর্তৃক খালি করা আসন) এবং ২০০৪ এবং ২০০৯ সালে পুনরায় নির্বাচিত হন। গগৈ ভারতীয় জাতীয় কংগ্রেসের সদস্য।   তথ্যসূত্র   বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:পঞ্চদশ লোকসভার সদস্য বিষয়শ্রেণী:ডিব্রুগড় বিশ্ববিদ্যালয়ের প্রাক্তন শিক্ষার্থী বিষয়শ্রেণী:আসাম বিধানসভার সদস্য ২০০১-২০০৬ বিষয়শ্রেণী:আসামের লোকসভা সদস্য বিষয়শ্রেণী:ত্রয়োদশ লোকসভার সদস্য বিষয়শ্রেণী:যোরহাট জেলার ব্যক্তি বিষয়শ্রেণী:চতুর্দশ লোকসভার সদস্য বিষয়শ্রেণী:জীবিত ব্যক্তি বিষয়শ্রেণী:১৯৫১-এ জন্ম
দোল মন্দির () পুঠিয়া রাজবাড়ির মন্দিরসমূহের একটি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।  ইতিহাস ১৭৭৮ সালে তৎকালীন জমিদার ভূবেন্দ্রনারায়ণ রায় এই মন্দির নির্মাণ করেন। প্রচলিত লোককথা অনুযায়ী, এটি কোনো পূজাপার্বনের জন্য নির্মিত হয়নি, বরং জমিদারবাবু তাঁর কিশোরী স্ত্রীর সঙ্গে লুকোচুরি খেলার জন্যই খেলাঘররূপে এই বহুতল দালানটি নির্মাণ করেছেন।  অবস্থান রাজশাহী শহর থেকে ৩২ কিলোমিটার দূরে অবস্থিত বিখ্যাত পুঠিয়া রাজবাড়ির মুখোমুখি মাঠ পেরিয়ে এই মন্দির স্থাপিত। মন্দিরটির সরাসরি সামনে পুঠিয়া রাজবাড়ি এবং পেছনে বড় শিব মন্দির এবং রথ মন্দির নামক দুটো মন্দির রয়েছে।  অবকাঠামো চারতলা এই মন্দিরটি বর্গাকার, প্রতিটি তল ওপরে ওঠার সঙ্গে সঙ্গে আনুপাতিক হারে কমে এসেছে মেঝের ক্ষেত্রফল। একই ভাবে উচ্চতাতেও প্রতি তলা ওঠার সঙ্গে সঙ্গে কমে এসেছে মেঝে থেকে ছাতের দূরত্ব। নিচতলা থেকে দোতলার মেঝের দূরত্ব যতোটা, তার থেকে দোতলার মেঝে থেকে তিনতলার ছাতের দূরত্ব কম। এভাবেই চতুর্থ তলা পর্যন্ত যাওয়ার পর ওপরে রয়েছে গম্বুজাকৃতির সূচালো চূড়ো। প্রত্যেক তলের চারপাশে ঘিরে রয়েছে প্রশস্ত তলের টানা বারান্দা। নিচতলার প্রতিটি বাহুতে ৭টি, দোতলায় ৫টি, তিনতলায় ৩টি এবং চতুর্থতলায় ১টি, মোট দরজার সংখ্যা যথাক্রমে ২৮,২০,১২ এবং ৪টি। মোট প্রবেশ পথ তথা দরজার সংখ্যা ৬৪, এজন্য স্থানীয় অধিবাসীগণ একে ডাকেন হাজারদুয়ারী বলে। মন্দিরটিতে কোনো প্রতিমা কিংবা পূজোর ঘর নেই, পুরোহিত-পূজারিদের আনাগোনা দেখা যায় না। ধারণা করা হয়, এটি পূজার উদ্দেশ্যে নির্মিত কোনো মন্দির নয়। তিনতলা পর্যন্ত প্যারাপেট দেওয়াল এবং চতুর্থ তলার মারলন অলঙ্কার মন্দিরটিকে সুসজ্জিত করেছে।  চিত্রশালা  আরও দেখুন  বাংলাদেশের প্রত্নতাত্ত্বিক স্থানের তালিকা   পুঠিয়া মন্দির চত্বর   বড় শিব মন্দির    রথ মন্দির   গোবিন্দ মন্দির  তথ্যসূত্র  বিষয়শ্রেণী:রাজশাহী জেলার প্রত্নতাত্ত্বিক স্থাপনা বিষয়শ্রেণী:পুঠিয়া উপজেলা বিষয়শ্রেণী:রাজশাহী জেলার দর্শনীয় স্থান বিষয়শ্রেণী:রাজশাহী জেলার হিন্দু মন্দির বিষয়শ্রেণী:পুঠিয়া মন্দির চত্বর
thumb|200px|right| ২০১২ সালের শুক্র সরণ । এ দৃশ্যটি উত্তর গোলার্ধ থেকে দেখাগিয়েছে। শুক্র সরণ () মহাজাগতিক বিরল ঘটনাগুলোর মধ্যে অন্যতম। যখন শুক্র গ্রহ, সূর্য ও পৃথিবীর মাঝে একই তলে এবং সরলরেখায় পরিভ্রমণ করে তখন শুক্র সরণ ঘটে থাকে। শুক্র সরণের সময় গ্রহটিকে দেখতে একটি ছোট্ট চাকতির মত মনে হয় যা সূর্যেকে প্রদক্ষিণ করছে। শুক্র সরণের সময়সীমা কিছু ঘণ্টার মধ্যেই সীমাবদ্ধ থাকে, যেমন: ২০০৪ সালের জুন মাসে যে শুক্র সরণ হয়েছিল তার সময়সীমা ছিল প্রায় ছয় ঘণ্টা। শুক্র সরণ অনেকটা সূর্য গ্রহণের মত যা চন্দ্রের কারণে ঘটে। যদিও শুক্র গ্রহের ব্যাস চন্দ্রের ব্যাস অপেক্ষা প্রায় চারগুন তাও এ সময় শুক্র গ্রহকে খুবই ছোট মনে হয় এবং চন্দ্র থেকে ধীরে চলে বলে মনে হয় কেননা পৃথিবী থেকে চন্দ্রের দূরত্ব থেকে শুক্র গ্রহের দূরত্ব বহুগুণ বেশি। ভবিষ্যত বাণী করা যায় এমন মহাজাগতিক বিরল ঘটনাগুলোর মাঝে শুক্র সরণ অন্যতম। শুক্র সরণ একটি নির্দিষ্ট ক্রমে নির্দিষ্ট সময় পর পর ঘটে থাকে। এ ক্রমটিকে এভাবে বর্ণনা করা যেতে পারে যে, একটি শুক্র সরণের ঠিক ১০৫.৫ বছর পর একটি শুক্র সরণ হয় যার ঠিক আট বছর পর আরেকটি শুক্র সরণ হয় আবার এই শুক্র সরণটির ১২১.৫ বছর পর একটি শুক্র সরণ হয় এবং এর আট বছর পর আবার একটি শুক্র সরণ ঘটে। এভাবে প্রতি ২৪৩ বছরে একই ঘটনার পুনরাবৃত্তি ঘটে। সর্বশেষ ৬ জুন, ২০১২ সালে শুক্র সরণ হয়েছিল যা এই শতকের সর্বশেষ শুক্র সরণ। এর আগে ১৬৩৯, ১৭৬১, ১৭৬৯, ১৮৭৪, ১৮৮২, ২০০৪ সালেও শুক্র সরণ দেখা গিয়েছিল। ২০১২ সালের পর আবার ২১১৭ ও ২১২৫ সালে শুক্র সরণ দেখা যাবে।   প্রাচীন ও মধ্যযুগীয় ইতিহাস  প্রাচীন কালের ভারতীয়, গ্রীক, মিশরীয়, ব্যাবিলনীয়, মায়া এবং চীনা পর্যবেক্ষকরা শুক্র গ্রহ সম্পর্কে জানত এবং এর গতিবিধি সম্পর্কে টুকে রাখত। শুরুর দিকে গ্রিক জ্যোতির্বিজ্ঞানীরা শুক্র গ্রহকে Hesperus বা সন্ধ্যা তারা এবং Phosphorus বা শুকতারা - এ দুটি নামে ডাকতো। প্রাচীন আমেরিকান সভ্যতায় শুক্র গ্রহ ছিল বেশ গুরুত্বপূর্ণ বিশেষত মায়াদের জন্য, যারা একে Noh Ek(বৃহৎ তারা) অথবা Xux Ek(বোলতা তারকা) নামে ডাকতো। তারা মনে করতো শুক্র গ্রহ তাদের দেবতা Kukulkán(মেক্সিকোর অন্যান্য অঞ্চলে Gukumatz ও Quetzalcoatl নামেও পরিচিত) এর প্রতিরূপ। ড্রেসডেন কোডেক্স (Dresden Codex) এ মায়ারা গ্রহটির কালচক্রের ব্যাখ্যা করেছিল, গ্রহটির গতিপথ সম্পর্কে তাদের কিছু নিখুঁত ধারণা থাকলেও সেখানে শুক্র সরণ সম্পর্কে কিছু উল্লেখ ছিল না। ব্রিটিশ জ্যোতির্বিদ জেরেমিয়া হোরকস সর্বপ্রথম ১৬৩৯ সালে শুক্র সরণ পর্যবেক্ষণ করেন, তার বন্ধু উইলিয়াম ক্র্যাবট্রি-ও শুক্র সরণটি পর্যবেক্ষণ করেছিলেন ম‍্যানচেস্টারের নিকটবর্তী ব্রটন নামক অঞ্চলে থেকে।   তথ্যসূত্র    বহিঃসংযোগ  সাধারণ  Transit of Venus, 2004  Venus Transits: Measuring the Solar System  Historical observations of the transit of Venus   The transit of Venus across the Sun (PDF) জুন ২০১২ সালের শুক্র সরণ  Sources to watch transit of venus live online  NASA – 2012 Transit of Venus Live Webcast and Celebration  2012 Transit of Venus – International Astronomical Union  Watch Transit of Venus 2012 LIVE – Many Live Webcasts / Broadcasts  National Solar Observatory – Transit of Venus June 5–6 2012  2012 Transit of Venus Live Webcast and chatroom with SEMS at UND live From Alaska  Transit of Venus 2012 online Simulator  বিষয়শ্রেণী:জ্যোতির্বিজ্ঞান বিষয়শ্রেণী:শুক্র গ্রহ
২০১৮ আইসিসি অনূর্ধ্ব-১৯ ক্রিকেট বিশ্বকাপ হল একটি সীমিত ওভারের আন্তর্জাতিক ক্রিকেট প্রতিযোগিতা যেটি ২০১৮ সালের ১৩ জানুয়ারি থেকে ৩ ফেব্রুয়ারি পর্যন্ত সময়ে নিউজিল্যান্ডে অনুষ্ঠিত হয়। এটি টুর্নামেন্টের দ্বাদশতম সংস্করণ এবং ২০০২ ও ২০১০ সালের পরে নিউজিল্যান্ডে অনুষ্ঠিত তৃতীয় আইসিসি অনূর্ধ্ব-১৯ ক্রিকেট বিশ্বকাপ। নিউজিল্যান্ড একমাত্র দেশ যে তৃতীয়বারের মত এ প্রতিযোগিতা আয়োজন করে।(10 January 2016). "BACK TO THE FUTURE - History of ICC U19 Cricket World Cup"  – International Cricket Council. Retrieved 14 February 2016.   যোগ্যতা   আন্তর্জাতিক ক্রিকেট কাউন্সিল (আইসিসির) পূর্ণ সদস্যপদে থাকা ১০টি দেশ স্বয়ংক্রিয়ভাবে টুর্নামেন্টে খেলার জন্য যোগ্যতা অর্জন করতে পারবে। নামিবিয়া ২০১৬ বিশ্বকাপে ৭ম স্থান অর্জন এবং শীর্ষ সহযোগী দল হিসেবে খেলার যোগ্যতা অর্জন করবে।Andrew Nixon (11 February 2016). "Namibia beat Nepal – secure 2018 qualification" – CricketEurope. Retrieved 14 February 2016. অন্যান্য অতিরিক্ত দলগুলি তাদের বিভিন্ন আঞ্চলিক প্রতিযোগিতায় খেলার মাধ্যমে যোগ্যতা অর্জন করতে হবে।    দলসমূহ  যোগ্যতার ধরন  আইসিসির পূর্ণাঙ্গ সদস্য  আইসিসির পূর্ণাঙ্গ সদস্য  আইসিসির পূর্ণাঙ্গ সদস্য  আইসিসির পূর্ণাঙ্গ সদস্য  আইসিসির পূর্ণাঙ্গ সদস্য  আইসিসির পূর্ণাঙ্গ সদস্য  আইসিসির পূর্ণাঙ্গ সদস্য  আইসিসির পূর্ণাঙ্গ সদস্য  আইসিসির পূর্ণাঙ্গ সদস্য  আইসিসির পূর্ণাঙ্গ সদস্য  ২০১৬ অনূর্ধ্ব-১৯ ক্রিকেট বিশ্বকাপে শীর্ষ সহযোগী দল হিসেবে  এসিসি অনূর্ধ্ব-১৯ প্রিমিয়ার লিগ থেকে  আইসিসি আফ্রিকা অনূর্ধ্ব-১৯ চ্যাম্পিয়ন বিভাগ এক থেকে  আইসিসি আমেরিকার অনূর্ধ্ব-১৯ চ্যাম্পিয়নশীপ থেকে  ইএপি অনূর্ধ্ব-১৯ ক্রিকেট ট্রফি থেকে  আইসিসি ইউরোপ অনূর্ধ্ব-১৯ চ্যাম্পিয়নশীপ থেকে  আয়োজক মাঠগুলো  আম্পায়ার ৩ জান ২০১৮ সালে আইসিসি প্রতিযোগিতা পরিচালনার জন্য ১৭ জন আম্পায়ার নিয়োগ দেয়, এছাড়াও জেফ ক্রো, দেব গোবিন্দজি, ডেভিড জুকস এবং গ্রেইম লেব্রয় চার জন ম্যাচ রেফারি হিসাবে নিয়োগপ্রাপ্ত হন।     রব বেইলি   গ্রিগোরি ব্রেদওয়েট   অনিল চৌধুরী   নাইজেল ডুগুইড   শন জর্জ   শন হেইগ    মার্ক হথর্ন   র‌্যানমোর মার্টিনেজ   সি. কে. নন্দন   ডেভিড ওধিয়াম্বো   বুদ্ধি প্রধান   ইয়ান র‌্যামেজ    আহসান রাজা   সোজাব রাজা   টিম রবিনসন   ল্যাংটন রুসেরে   পল উইলসন  গ্রুপ পর্ব প্লেট লিগ সুপার লিগ   স্থান নির্ধারক ম্যাচ    তথ্যসূত্র   বিষয়শ্রেণী:আইসিসি অনূর্ধ্ব-১৯ ক্রিকেট বিশ্বকাপ বিষয়শ্রেণী:২০১৮-এ ক্রিকেট বিষয়শ্রেণী:নিউজিল্যান্ডে আন্তর্জাতিক ক্রিকেট প্রতিযোগিতা বিষয়শ্রেণী:নিউজিল্যান্ডে ক্রিকেট প্রতিযোগিতা বিষয়শ্রেণী:২০১৭–১৮ আন্তর্জাতিক ক্রিকেট প্রতিযোগিতা
thumb  জামিয়া ইসলামিয়া ইউনুসিয়া, ব্রাহ্মণবাড়িয়া , 'ব্রাহ্মণবাড়িয়া ইউনুসিয়া মাদ্রাসা' নামেও পরিচিত। এটি বাংলাদেশ এর অন্যতম কওমি জামিয়া মাদ্রাসাগুলোর মধ্যে একটি। মাদ্রাসাটির  প্রতিষ্ঠাতা ছিলেন 'আবু তাহের মুহাম্মদ ইউনুস'। পরবর্তীতে ১৯১৪ সালে তার নামে মাদ্রাসার নামকরণ করা হয়। এরপর ক্রমান্বয়ে এটি দেওবন্দ এর অন্যতম ছাত্র ফখরে বাঙ্গাল আল্লামা তাজুল ইসলাম, আল্লামা রিয়াযতুল্লাহ গাছতলা,  মুফাসসের হুজুর খ্যাত আল্লামা সিরাজুল ইসলাম বড় হুজুর, মুফতীয়ে আজম আল্লামা মুফতী নুরুল্লাহ  এর আওতাধীন ছিলেন। ১৯৯৮ সাল থেকে এটি ব্রাহ্মণবাড়িয়ার অন্যান্য বেশিরভাগ মাদ্রাসাা নিয়ন্ত্রণণ করে আসছে।  বর্তমানে আল্লামা আশেকে এলাহী উজানী সদরুল মুহতামিম ও শায়খুল হাদীস এবং  প্রিন্সিপাল হিসেবে দায়িত্ব পালন করছেন মুফতী মুবারক উল্লাহ। শিক্ষা সচিব হিসেবে আছেন আল্লামা শামসুল হক সুফিজী।   প্রাক্তন শিক্ষার্থী   আজিজুল হক- মুহাদ্দিস, শিক্ষক ও রাজনীতিবিদ   আঃ হক গাজীনগরী - মুহাদ্দিস, শিক্ষক, গবেষক  ফজলুল হক আমিনী- মুফতি, শিক্ষক, রাজনীতিবিদ ও সাবেক সংসদ সদস্য  মুফতী নুরুল্লাহ - প্রিন্সিপাল ও শায়খুল হাদীস - অত্র জামিয়া  মনিরুজ্জামান সিরাজী-  মুহাদ্দিস, শিক্ষক, গবেষক,  ফখরে বাঙ্গাল আল্লামা তাজুল ইসলাম  মুফতি আব্দুর রহিম কাসেমি [[মুফতি মুবারকুল্লাহ,[ বর্তমান প্রিন্সিপাল ] আল্লামা সাজিদুর রহমান (শায়খুল হাদিস, মহাসচিব হেফাজতে ইসলাম বাংলাদেশ,কো-চেয়ারম্যান আল হাইআতুল উলইয়া লিল জামি'আতিল ক্বাউমিয়া বাংলাতদেশ আল্লামা খালেদ সাইফুল্লাহ সাদী ( শায়খুল হাদিস, সিনিয়র সহ-সভাপতি হেফাজতে ইসলাম বাংলাদেশ, সহ-সভাপতি বেফাকুল মাদারিসির আরাবিয়া বাংলাদেশ) হাফেজ মাওলানা নুরে আলম জাহাঙ্গীর (বিশিষ্ট লেখক, কলামিস্ট ও সাংবাদিক)   আরও দেখুন   হাটহাজারী মাদ্রাসা  আল জামিয়া আল ইসলামিয়া পটিয়া  জামিয়া ইসলামিয়া দারুল উলুম মাদানিয়া  জামিয়া কুরআনিয়া আরাবিয়া লালবাগ  জামিয়া দারুল আরকাম আল ইসলামিয়া  জামিয়া সিরাজিয়া দারুল উলুম ভাদুঘর  জামিয়া রাজ্জাকিয়া যুবদাতুল উলূম আল ইসলামিয়া, পুনিয়াউট,ব্রাহ্মণবাড়িয়া  জামিয়া ইসলামিয়া ইয়াকুবিয়া দঃ জগৎসার   তথ্যসূত্র  বিষয়শ্রেণী:১৯১৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯১৪-এ এশিয়ায় প্রতিষ্ঠিত বিষয়শ্রেণী:ব্রাহ্মণবাড়িয়া জেলার কওমি মাদ্রাসা বিষয়শ্রেণী:ব্রাহ্মণবাড়িয়া বিষয়শ্রেণী:১৯১৪-এ ভারতে প্রতিষ্ঠিত বিষয়শ্রেণী:ইসলামি বিশ্ববিদ্যালয় ও কলেজ
মিগেল আনহেল আলমিরোন রেহালা (; জন্ম: ১০ ফেব্রুয়ারি ১৯৯৪; মিগেল আলমিরোন নামে সুপরিচিত) হলেন একজন প্যারাগুয়ীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং প্যারাগুয়ে জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১০ সালে, আলমিরোন প্যারাগুয়ে অনূর্ধ্ব-১৭ দলের হয়ে প্যারাগুয়ের বয়সভিত্তিক পর্যায়ে অভিষেক করেছিলেন। প্রায় তিন বছর যাবত প্যারাগুয়ের বয়সভিত্তিক দলের হয়ে খেলার পর, তিনি ২০১৫ সালে প্যারাগুয়ের হয়ে আন্তর্জাতিক পর্যায়ে অভিষেক করেছেন; প্যারাগুয়ের জার্সি গায়ে তিনি এপর্যন্ত ৪৮ ম্যাচে ৬টি গোল করেছেন।  প্রারম্ভিক জীবন মিগেল আনহেল আলমিরোন রেহালা ১৯৯৪ সালের ১০ই ফেব্রুয়ারি তারিখে প্যারাগুয়ের আসুন্সিওনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল আলমিরোন প্যারাগুয়ে অনূর্ধ্ব-১৭ এবং প্যারাগুয়ে অনূর্ধ্ব-২০ দলের হয়ে খেলার মাধ্যমে প্যারাগুয়ের প্রতিনিধিত্ব করেছেন। প্যারাগুয়ের বয়সভিত্তিক দলের হয়ে তিনি প্রায় ৩ বছরে ২৬ ম্যাচে অংশগ্রহণ করে ৯টি গোল করেছেন।  পরিসংখ্যান আন্তর্জাতিক   দল  সাল  ম্যাচ  গোল প্যারাগুয়ে  ২০১৫  ১  ০ ২০১৬  ৬  ০ ২০১৭  ৫  ০ ২০১৮  ২  ০ ২০১৯  ১২  ২ ২০২০  ৩  ০ ২০২১  ১১  ১ ২০২২  ৮  ৩ সর্বমোট  ৪৮  ৬  তথ্যসূত্র  বহিঃসংযোগ                   বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:প্যারাগুয়ীয় ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:প্যারাগুয়ের আন্তর্জাতিক যুব ফুটবলার বিষয়শ্রেণী:প্যারাগুয়ের আন্তর্জাতিক ফুটবলার বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:মার্কিন যুক্তরাষ্ট্রে প্রবাসী ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:ক্লাব আতলেতিকো লানুসের খেলোয়াড় বিষয়শ্রেণী:প্যারাগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:সেরো পোর্তেনিয়োর খেলোয়াড়
প্রসন্নচন্দ্র ন্যায়রত্ন (১২২৩ — ১১ বৈশাখ, ১২৯৭) একজন বাঙালী সংস্কৃত পণ্ডিত ও ন্যায়শাস্ত্রবিদ।  অবদান ন্যায়রত্ন নদীয়া জেলার নবদ্বীপ বিল্বপুষ্করিণীতে এক ব্রাহ্মণ পরিবারে জন্মগ্রহণ করেন। তার পিতাও ছিলেন বিশিষ্ট ঠাকুরবংশজাত পণ্ডিত, রামতনু বিদ্যাবাচস্পতি বন্দ্যোপাধ্যায়। নবদ্বীপের বিখ্যাত নৈয়ায়িক শ্রীরাম শিরোমণির কাছে ন্যায়শাস্ত্র পাঠ করেন প্রসন্নচন্দ্র। তার বাড়িতে চতুষ্পাঠী ছিল যেখানে অধ্যয়নের জন্য সারা দেশ থেকে বিভিন্ন প্রদেশের ছাত্রেরা আসতেন। কলকাতার সংস্কৃত কলেজের নৈয়ায়িক অধ্যাপকের পদ পেয়েও তিনি তা গ্রহণ করেন নি। ১৮৮৭ সালে প্রসন্নচন্দ্র মহামহোপাধ্যায় উপাধি পান।  তথ্যসূত্র  বিষয়শ্রেণী:বাঙালি শিক্ষাবিদ বিষয়শ্রেণী:নদিয়া জেলার ব্যক্তি বিষয়শ্রেণী:বাঙালি পণ্ডিত
সুরভিরঙ্গন (বৈজ্ঞানিক নাম: Ixora pavetta Syn : I. arborea) রঙ্গনের অসংখ্য জাঁতের মধ্যে একটি যেটি মিষ্টি সুবাসের জন্য অন্যান্য রঙ্গন থেকে আলাদা। সুরভিরঙ্গন কোথাও কোথাও শ্বেতরঙ্গন বা গন্ধালরঙ্গন নামেও পরিচিত। স্থানবিশেষে এরা ছোটখাটো বৃক্ষও হয়ে উঠতে সক্ষম।সুরভিরঙ্গন,মোকারম হোসেন, দৈনিক প্রথম আলো। ঢাকা থেকে প্রকাশের তারিখ: ০৮-০৩-২০১৩ খ্রিস্টাব্দ।   আকার  সুরভিরঙ্গন গুল্ম বা ছোট বৃক্ষ, অপরিণত শাখা-প্রশাখা মসৃণ। পত্র উপপত্রযুক্ত এবং বৃন্তক, পত্রবৃন্ত প্রশস্তভাবে বল্লমাকার ও আগা তীক্ষ। পত্রফলক ডিম্বাকার থেকে বিডিম্বাকার, ৭ থেকে ১৫ সেন্টিমিটার, মসৃণ এবং গোড়া গোলাকার। পুষ্পবিন্যাস নিয়ত, ঘনবদ্ধ, ক্ষুদ্র ও রোমশ। ফুল ৪-অংশক, অবৃন্তক, ৬ থেকে ৮ মিলিমিটার লম্বা ও সুগন্ধি। বৃতি ক্ষুদ্র। পাপড়িনল সূত্রাকার, ৬ মিলিমিটার পর্যন্ত লম্বা, মসৃণ এবং পেছনের অংশ বাঁকা। পরাগধানী পাপড়ি খণ্ডকের সমান লম্বা, পুংদণ্ড দশমিক ৫ মিলিমিটার লম্বা। গর্ভমুণ্ড দ্বিখণ্ডিত, রোমাবৃত এবং বহির্মুখী। প্রস্ফুটনকাল প্রায় বর্ষব্যাপ্ত।   ফল  ফল মটর আকৃতির, গোলাকার, দ্বিবীজ।   বংশবৃদ্ধি  বংশবৃদ্ধি হয় বীজ ও কলমের মাধ্যমে।   তথ্যসূত্র    বহিঃসংযোগ   World Checklist of Rubiaceae
উড়িরচর বাংলাদেশের চট্টগ্রাম জেলার সন্দ্বীপ উপজেলার অন্তর্গত একটি ইউনিয়ন।   আয়তন  উড়িরচর ইউনিয়নের আয়তন ২৬,০০১ একর (১০৫.২৩ বর্গ কিলোমিটার)। (২০০৭ সালের তথ্য অনুযায়ী)   জনসংখ্যা  ২০১১ সালের পরিসংখ্যান অনুযায়ী উড়িরচর ইউনিয়নের লোকসংখ্যা ১১,৯২৩ জন। এর মধ্যে পুরুষ ৬,৪২৫ জন এবং মহিলা ৫,৪৯৮ জন।   অবস্থান ও সীমানা  সন্দ্বীপ উপজেলার উত্তরের একটি উপদ্বীপ উড়িরচর ইউনিয়ন। এ ইউনিয়নের দক্ষিণ-পূর্বে সন্দ্বীপ চ্যানেল ও সন্তোষপুর ইউনিয়ন; পূর্বে সন্দ্বীপ চ্যানেল ও মীরসরাই উপজেলার সাহেরখালী ইউনিয়ন; উত্তরে সন্দ্বীপ চ্যানেল ও নোয়াখালী জেলার কোম্পানীগঞ্জ উপজেলার মুছাপুর ইউনিয়ন; পশ্চিমে নোয়াখালী জেলার কোম্পানীগঞ্জ উপজেলার চর এলাহী ইউনিয়ন, সন্দ্বীপ চ্যানেল ও সুবর্ণচর উপজেলার চর ক্লার্ক ইউনিয়ন এবং দক্ষিণে বঙ্গোপসাগর।   প্রশাসনিক কাঠামো  উড়িরচর ইউনিয়ন সন্দ্বীপ উপজেলার আওতাধীন ১নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি ৩টি মৌজায় বিভক্ত।   নামকরণ  ১৯৭০-৭১ সালের দিকে সন্দ্বীপের উত্তর-পশ্চিম দিকে মেঘনা মোহনায় একটি দ্বীপ জেগে উঠে। দ্বীপের জন্মের কিছুদিন পর সন্দ্বীপের জনগণ এই দ্বীপে গিয়ে দেখতে পায় সমস্ত দ্বীপে ঘাস আর ঘাস। এই ঘাসকে সন্দ্বীপের আঞ্চলিক ভাষায় উড়ি বলা হয়। আর এই উড়ি ঘাস থেকে এর নাম হয় 'উড়ির চর'।   ইতিহাস  তৎকালীন সন্দ্বীপের কৃতী সন্তান কালাপানিয়া ইউনিয়নের চেয়ারম্যান মরহুম আসাদুল হক চৌধুরী প্রকাশ সাহেব মিয়া সন্দ্বীপের বিভিন্ন এলাকা থেকে নদী সিকিস্তি ভূমীহীন মানুষদের কে ১৯৮০-৮১ সালে উড়ির চরে এনে বসতি করে দেয়। ১৯৮৫ সালের বন্যা, ১৯৯১ সালের ঘূর্ণিঝড়, ২০০৭ সালের সিডর, ২০০৯ সালের আইলার মত বড় বড় প্রাকৃতিক দুর্যোগ মোকাবেলা করে উড়ির চর, যার মধ্যে ১৯৮৫ এবং ১৯৯১ সালের দুর্যোগে এই উড়ির চরের সবচেয়ে বেশি ক্ষতি হয়। উড়ির চর প্রথম চেয়ারম্যান নির্বাচিত হন মরহুম আসাদুল হক চৌধুরী প্রকাশ সাহেব মিয়ার সহধর্মিনী মিসেস তাহমিনা চৌধুরী।   শিক্ষা ব্যবস্থা  উড়িরচর ইউনিয়নের সাক্ষরতার হার ২৬.৪০%। এ ইউনিয়নে ১টি নিম্ন মাধ্যমিক বিদ্যালয়, ৪টি প্রাথমিক বিদ্যালয়, ১টি আনন্দ স্কুল ও ৫টি ইবতেদায়ী ও দাখিল মাদ্রাসার রয়েছে। এদের মধ্যে উড়িরচর মাধ্যমিক বিদ্যালয় উল্লেখযোগ্য।   যোগাযোগ ব্যবস্থা  উপজেলা সদর থেকে উড়িরচর ইউনিয়নে যোগাযোগের উপায় নৌপথ। প্রধান যোগাযোগ মাধ্যম নৌকা ও ট্রলার।   ধর্মীয় উপাসনালয়  উড়িরচর ইউনিয়নে ২২টি মসজিদ, ৮টি ঈদগাহ ও ২টি মন্দির রয়েছে।   খাল ও নদী  মূল উপজেলা থেকে বিচ্ছিন্ন উক্ত ইউনিয়নটির চার পাশে মেঘনা নদী অবস্থিত এবং ছোট ছোট অনেক খাল রয়েছে।   হাট-বাজার  উড়িরচর ইউনিয়নের প্রধান প্রধান হাট/বাজারগুলো হল, জনতা বাজার, বাংলা বাজার, কলোনী বাজার, মিয়া বাজার, নতুন বাজার, সমিতির হাট,খায়ের মার্কেট এবং রাজীব বাজার।   দর্শনীয় স্থান   সাগর পাড়ে কেওড়া বন; ৬নং ওয়ার্ডে অবস্থিত।   জনপ্রতিনিধি   বর্তমান চেয়ারম্যান: মোহাম্মদ আবদুর রহিম  চেয়ারম্যানগণের তালিকা  ক্রম নং.  চেয়ারম্যানের নাম  মেয়াদকাল ০১  তাহমিনা হক চৌধুরী  ১৯৮৮-২০০৩ ০২  খায়রুল আলম মিয়া  ২০০৩-২০০৭ ০৩  মোহাম্মদ আবদুর রহিম  ২০০৭-বর্তমান   আরও দেখুন   সন্দ্বীপ উপজেলা  সন্দ্বীপ থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:সন্দ্বীপ উপজেলার ইউনিয়ন বিষয়শ্রেণী:বাংলাদেশের দ্বীপ বিষয়শ্রেণী:বঙ্গোপসাগরের দ্বীপ
রিড গ্যারেট হফম্যান (৫ই আগস্ট, ১৯৬৭) একজন মার্কিন উদ্যোক্তা এবং গ্রন্থপ্রণেতা। তিনি লিঙ্কডইন এর সহ-প্রতিষ্ঠাতা।   জীবনী  হফম্যান স্ট্যানফোর্ডে জন্মগ্রহণ করেন এবং বার্কলেতে বেড়ে উঠেন। তিনি স্ট্যানফোর্ড বিশ্ববিদ্যালয় থেকে ১৯৯০ সালে বিএসসি ডিগ্রি লাভ করেন এবং অক্সফোর্ড বিশ্ববিদ্যালয় থেকে ১৯৯৩ সালে এমএ ডিগ্রি অর্জন করেন।   তথ্যসূত্র    বহিঃসংযোগ   LinkedIn management page  including a brief biography of Hoffman  Hoffman's resume on LinkedIn  Podcast and videos of Reid Hoffman , speaking at Stanford University  The Start-Up of You book website  WSJ: Venture Capitalist's New Frontier: Where Cellphones Meet Retailing  Profile of Reid Hoffman on Endeavor's Board of Directors   বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:পেপ্যালের ব্যক্তি বিষয়শ্রেণী:আয়রনপোর্ট মানুষ বিষয়শ্রেণী:মার্কিন কম্পিউটার ব্যবসায়ী বিষয়শ্রেণী:মার্শাল পণ্ডিত বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:অক্সফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:এ্যাঞ্জেল বিনিয়োগকারী বিষয়শ্রেণী:অ্যাপল ইনকর্পোরেটেডের কর্মচারী বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:মার্কিন শতকোটিপতি বিষয়শ্রেণী:মার্কিন প্রযুক্তি প্রধান নির্বাহী বিষয়শ্রেণী:২১শ শতাব্দীর জনহিতৈষী বিষয়শ্রেণী:ইংল্যান্ডে মার্কিন প্রবাসী বিষয়শ্রেণী:ফুজিৎসুর ব্যক্তি
প্রবেশদ্বার:ইসলাম/আজকের_ভিডিও/৪   (ভিডিও দেখার জন্য প্লে বাটনে ক্লিক করুন।যদি ভিডিও না দেখা যায়, তাহলে "menu" তে ক্লিক করে অন্য ভিডিও প্লেয়ার নির্বাচন করুন।) alt=তুমি কি দুঃখিত ও বিষণ্ণ ?  উস্তাদ হামজাহ্ আন্দ্রেস তোজর্তজিস্  এঁর ভিডিওটি দেখ ।|centre|তুমি কি দুঃখিত ও বিষণ্ণ ?  উস্তাদ হামজাহ্ আন্দ্রেস তোজর্তজিস্  এঁর ভিডিওটি দেখ ।|thumb|676x676pxইসলাম  বিষয়ক আরও ভিডিওর জন্য এখানে খুঁজুন :: Category:Islam, Category:Abrahamic_religions এবং  Category:Religious_faiths,_traditions_and_movements
লডারহিল হল মার্কিন যুক্তরাষ্ট্রের ফ্লোরিডার ব্রাউয়ার্ড কাউন্টির একটি শহর। এটি মায়ামি মেট্রোপলিটন এলাকার একটি প্রধান শহর। ২০২০ সালের আদমশুমারি অনুসারে, শহরের জনসংখ্যা ছিল ৭৪,৪৮২ জন।   ব্যুৎপত্তি   যে বিকাশটি শেষ পর্যন্ত লডারহিল নামে পরিচিত হয়েছিল তার নামকরণ করা হয়েছিল "সানিডেল", কিন্তু উইলিয়াম সাফায়ার, ডেভেলপার হার্বার্ট সাদকিনের বন্ধু, তাকে তার মন পরিবর্তন করতে রাজি করান। সাফায়ার অনুভব করেছিলেন যে "সানিডেল" ব্রুকলিনের একটি পাড়ার মতো শোনাচ্ছে। সাদকিন বলেছিলেন যে নতুন শহরে কোনও পাহাড় নেই, যার উত্তরে সাফায়ার বলেছিলেন, " লডারডেলে সম্ভবত কোনও ডেল নেই!" সেই আলোচনা থেকেই ‘লডারহিল’ নামটি তৈরি হয়। উন্নয়ন শেষ পর্যন্ত লডারহিল শহরে পরিণত হয়।    ক্রীড়া  থাম্ব|সেন্ট্রাল ব্রাউয়ার্ড পার্ক এবং ব্রাউয়ার্ড কাউন্টি স্টেডিয়াম  ৯ নভেম্বর ২০০৭-এ, সেন্ট্রাল ব্রাউয়ার্ড পার্কে, ব্রাউয়ার্ড কাউন্টির মালিকানাধীন মেইন ইভেন্ট ক্রিকেট মাঠটি খোলা হয়েছিল।  ২২শে মে ২০১০ তারিখে, গেমসের বিশ্ব পরিচালনা পর্ষদ তার শংসাপত্র দেওয়ার পর এটি মার্কিন মাটিতে আইসিসির দুই পূর্ণ সদস্যের (নিউজিল্যান্ড এবং শ্রীলঙ্কা) মধ্যে একটি আন্তর্জাতিক আয়োজনের প্রথম মাঠ হয়ে ওঠে। ওয়েস্ট ইন্ডিজ ক্রিকেট দল, যারা নিকটতম প্রিমিয়ার ক্রিকেটিং অঞ্চল, সেখানে সবচেয়ে বেশিবার খেলেছে।  পার্কটিতে অন্যান্য অনেক ক্রীড়া স্থানও রয়েছে।  উল্লেখযোগ্য ব্যক্তি   এক্সএক্সএক্সটেনট্যাকশন, র‍্যাপার   স্কি মাস্ক দ্য স্ল্যাম্প গড, র‍্যাপার  জ্যাকি গ্লিসন, কৌতুক অভিনেতা, দ্য হানিমুনার্স -এর তারকা  ভ্যান উইনিটস্কি, টেনিস খেলোয়াড়  অট্রি ডেনসন, ফুটবল খেলোয়াড়  বোন শহর   চাগুয়ানাস, ত্রিনিদাদ ও টোবাগো।  সুজানো, সাও পাওলো, ব্রাজিল।  তথ্যসূত্র  বহিঃসংযোগ     বিষয়শ্রেণী:ফ্লোরিডার ব্রাউয়ার্ড কাউন্টির শহর বিষয়শ্রেণী:ফ্লোরিডার ক্যারিবিয়ান-আমেরিকান সংস্কৃতি বিষয়শ্রেণী:ফ্লোরিডার শহর
শাহেদ চৌধুরী (২ মার্চ ১৯৬৬ – ১৭ মার্চ ২০১৯) একজন বাংলাদেশি চলচ্চিত্র পরিচালক ছিলেন। তিনি অনেক চলচ্চিত্র পরিচালনা করেছেন।  জীবনী শাহেদ চৌধুরী ১৯৬৬ সালের ২ মার্চ কুষ্টিয়া জেলার কুমারখালী উপজেলার কয়া গ্রামে জন্মগ্রহণ করেন। ২০০২ সালে মুক্তিপ্রাপ্ত খল নায়িকা চলচ্চিত্রের মাধ্যমে চলচ্চিত্র পরিচালনায় অভিষেক ঘটে তার। চলচ্চিত্রটি বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে। এছাড়া, তিনি টাফ অপারেশন ও টেনশন এর মত চলচ্চিত্র পরিচালনা করেছেন। এই চলচ্চিত্রদ্বয়ও বাংলাদেশ ফিল্ম আর্কাইভে সংরক্ষণের জন্য নির্বাচিত হয়েছে। তার পরিচালিত সর্বশেষ চলচ্চিত্রের নাম আড়াল। চলচ্চিত্রটি ২০১৬ সালে মুক্তি পেয়েছিল।  শাহেদ চৌধুরী ২০১৯ সালের ১৭ মার্চ ৫৩ বছর বয়সে মৃত্যুবরণ করেন।  নির্বাচিত চলচ্চিত্র তালিকা  খল নায়িকা  টাফ অপারেশন  হাই রিস্ক  টেনশন  ভালো হতে চাই  আড়াল  তথ্যসূত্র  বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:কুষ্টিয়া জেলার ব্যক্তি বিষয়শ্রেণী:১৯৬৬-এ জন্ম বিষয়শ্রেণী:২০১৯-এ মৃত্যু
জানা দোলেজেলোভা (জন্ম ২৩ জুন ১৯৮১, চেকোস্লোভাকিয়ায়) একজন চেক অভিনেত্রী, মডেল, ফার্মাসিস্ট এবং সৌন্দর্য প্রতিযোগিতার শিরোপাধারী, যিনি ২২ বছর বয়সে মিস চেক রিপাবলিক জিতেছিলেন  এবং চীনে অনুষ্ঠিত মিস ওয়ার্ল্ড ২০০৪-এ সেমিফাইনালিস্ট ছিলেন।    তথ্যসূত্র    বহিঃসংযোগ    Jana Doleželová এর ওয়েবসাইট    বিষয়শ্রেণী:চেক চলচ্চিত্র অভিনেত্রী বিষয়শ্রেণী:চেক নারী মডেল বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:চেক সুন্দরী প্রতিযোগিতা বিজয়ী বিষয়শ্রেণী:চার্লস বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিস ওয়ার্ল্ড ২০০৪-এর প্রতিনিধি
দেবানন্দ হাজারিকা আসামের ভারতীয় জনতা পার্টির রাজনীতিবিদ। তিনি বিহপুরিয়া আসন থেকে ২০১৬ সালে আসাম বিধানসভা নির্বাচনে নির্বাচিত হয়েছিলেন। [Bihpuria Sonowal kicks off BJP campaign for Lakhimpur]No fight with Gogoi, says ModiBJP list of 88 candidates    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:লখিমপুর জেলার ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসাম বিধানসভার সদস্য ২০১৬-২০২১
বাঘবড় বিধানসভা উত্তর-পূর্ব ভারতের আসাম রাজ্যের বিধানসভার ১২৬টি নির্বাচনী এলাকার মধ্যে অন্যতম। এই আসনটি সংরক্ষিত নয়। এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (আট বার)।  ভোটার পরিসংখ্যান ২০২১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,৬৫,৮৩৪ জন যার মধ্যে পুরুষ ভোটার ৮৫,৭৮৩ জন এবং নারী ভোটার ৮০,০৪৮ জন। এছাড়াও তিনজন নথিভূক্ত ভোটার নিজেদের তৃতীয় লিঙ্গ বলে উল্লেখ করেছেন। বাঘবড় বিধানসভা কেন্দ্রে ২০২১ ভোটার লিঙ্গানুপাত ৯৩৩।  ২০১৬ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ১,৪৪,৯৮২ জন যার মধ্যে পুরুষ ভোটার ৭৫,০১১ জন এবং নারী ভোটার ৬৯,৯৭১ জন। আবার ২০১১ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ১,০৮,০৭৬ জন যার মধ্যে পুরুষ ভোটার ৫৭,৪০৫ জন এবং নারী ভোটার ৫০,৬৭১ জন।https://www.news18.com/assembly-elections-2021/assam/baghbar-election-result-s03a045/   বিধানসভার সদস্য    নির্বাচন বিধায়কদল সময়কাল২০২১ শেরমান আলী আহমেদ  আইএনসি ২০১১-বর্তমান২০১৬২০১১ এআইইউডিএফ২০০৬দিলদার রেজা আইএনসি২০০১-১১২০০১১৯৯৬শেখ আব্দুল হামিদ  ইউএমএফ১৯৯৬-০১১৯৯১দিলদার রেজা আইএনসি১৯৯১-৯৬১৯৮৫শেখ আব্দুল হামিদ স্বতন্ত্র১৯৮৫-৯১১৯৮৩ইব্রাহিম আলি  আইএনসি১৯৭৮-৮৫১৯৭৮১৯৭২জালাল উদ্দিন১৯৭২-৭৮১৯৬৭জে. আহমেদ স্বতন্ত্র১৯৬৭-৭২  নির্বাচনী ফলাফল ২০২১ ফলাফল   ২০১৬ ফলাফল    তথ্যসূত্র   বিষয়শ্রেণী:বড়পেটা জেলা বিষয়শ্রেণী:আসামের বিধানসভা কেন্দ্র